Het Sy waarheid tot ín jou hart gevloei? – NG Vishoek
Home / Het Sy waarheid tot ín jou hart gevloei?
En verstaan jy dat, as jy Christus as jou Verlosser aangeneem het, jy wél van ál jou sondes verlos word … dag na dag? Is dit vir jou ook so lekker om te onthou dat jy eendag vir altyd by Hom sal wees? Meer nog: dat jy nóú reeds die ewigheid in jou hart het?
Miskien is dit goed om van tyd tot tyd net weer hierdie waarheid met 'n nuwe bril te lees. 'n Ou bekende waarheid kan so maklik net 'n stuk kennis wees. En dis dan wanneer Satan dit gou regkry om ons sommer net op 'n dag aan ons kindskap te laat twyfel.
Maak sommer nou weer die teks van vandag jou eie. En luister sommer net weer met nuwe ore na die gerusstellende fluistering van die Heilige Gees in jou.